એક સાયન્ટિફિક આઇડિયા લડાવીને આ મામો સૈફ અને રિતેશને પાગલખાને પહોંચાડી દે છે. ત્યાં પહોંચીને ખબર પડે છે કે ત્યાં તો ઑલરેડી સૈફ અને રિતેશના હમશકલ્સ મોજૂદ છે. ગામને કોકેનનાં પરાંઠાં ખવડાવી દેવા બદલ તેમને એટલા ઇલેક્ટિÿક શૉક્સ અપાયેલા કે હવે બન્નેની ડાગળી ચસકી ગઈ છે અને તેઓ પોતાને પાંચેક વર્ષના નાના બાળક સમજવા લાગ્યા છે. કહાનીમાં એવો ટ્વિસ્ટ આવે છે કે આ ગાંડા સૈફ-રિતેશ ઓરિજિનલ સૈફ-રિતેશની જગ્યાએ બંગલામાં ગોઠવાઈ જાય છે. બીજી બાજુ ઓરિજિનલ સૈફ-રિતેશને મામાની આખી ગેમની ખબર પડે છે ત્યારે તેમની પાસે હુકમનો એક્કો આવી જાય છે. પાગલખાનાના ભોંયતળિયે ખૂનખાર પાગલ જૉની (અગેઇન રામ કપૂર)ને પૂરી રખાયો છે, જે કોઈ વ્યક્તિ છીંક ખાય તો તેને મારવા દોડે છે અને લૉલીપૉપ ચૂસે તો જ શાંત થાય છે.